hy fi nds hy hy hy hy hy hy ru hy en hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy en hy hy en hy hy en hy hy en hy hy en hy hy en hy
Բժիշկները չգիտեն, թե ինչ է մարդկային շփումը, երեխային հիվանդանոցից տարել ենք դեռ չապաքինված. ծնողի ահազանգը — NEWS GOOD TIME
OпyблиkoBaHo: 28.08.2019Pyбpиka: NEWS GOOD TIME
Օգտատերը նախ անդրադառնում է բժիշկների անբարյացակամ ու անտարբեր վերաբերմունքին. «Հիվանդանոցի բժիշկները չգիտեն, թե ինչ է մարդկային շփումը: Զոռով են մի բառ ասում, այն էլ՝ մունաթով:
Շարունակելով՝ նա նշում է. «Բժիշկներից ոչ ոք չէր ներկայանում, բայց հետաքրքրվեցի եւ իմացա, որ տղայիս բուժող բժիշկը (ով, իհարկե, բժիշկ կոչվելու իրավունք չունի) Մովսիսյան Լորա Բաբկենովնան է: Հիվանդանոց ենք ընդունվել 22.08-ին, մի ամբողջ օր սպասել եմ, որ ասեն, թե ինչ սնունդ կարելի է տալ երեխային, բայց բժշկից չեմ ստացել ոչ մի ցուցում:
23.08-ին, երբ հարցրի ինչ տամ երեխային, սկսեց բարձր տոնով պնդել, որ ինքն ինձ ասել է ու պարտավոր չէ կրկնել, միայն մի քանի անգամ պահանջելուց հետո, պատասխանեց հարցիս՝ խիստ վիրավորական ձեւով: Բժշկի հետ եկած բաժնի վարիչը սկսեց ինձ վրա գոռալ, որ 1.7 տարեկան երեխային դեռ կերակրում եմ կրծքով, պահանջեց անհապաղ դադարեցնել կրծքով կերակրումը, դեռ ավելին, ասաց, որ առնվազն 6 ամիս ուշացրել եմ (հիշեցնեմ՝ ԱՀԿ-ն խրախուսում է երեխայի կրծքով կերակրումը մինչեւ 2 տարեկանը):
Հետո հավելեց, որ երեխան ԿԿ է ուտում, դրա համար էլ հիվանդ է: Նման մոտեցումը ստիպում է մտածել, որ բժշկուհին շատ վաղուց չի անցել ոչ մի վերապատրաստում, ինչը, կարծում եմ, բժշկության ոլորտում անթույլատրելի է: Արդյունքում շրջայցի եկած 2 բժիշկները միայն կոպտեցին ու վիրավորեցին ինձ, չհետաքրքրվեցին պալատում պառկած երեխաների ինքնազգացողությամբ, գիշերը տիրած վիճակով ու գնացին»:
Աղիքային ինֆեկցիայի պատճառով հոսպիտալացված փոքրիկի մայրն ընդգծում է, որ միեւնույն հիվանդասենյակում կողք կողքի պառկած են երեխաներ, որոնց վերջնական ախտորոշումը դեռ հատնի չէ, եւ կա վարակը փոխանցելու վտանգ: Բոլորն, ըստ նրա, օգտվում են նույն սանհանգույցից ու սառնարանից, շատ իրեր ընդհանուր են: «Էլ չեմ խոսում տարրական պայմանների եւ մաքրության բացակայությունից»,- նշում է նա՝ անդրադառնալով նաեւ հիվանդանոցում չվերահսկվող այցելություններին ու երեխաների հանգիստը խանգավելուն:
Օգտատիրոջ առաջ քաշած խնդիրները, որոնք ժամանակ առ ժամանակ բարձրաձայնվում են այս կամ այն բժշկական կենտրոնի վերաբերյալ, նոր չեն ու արդեն հասցրել են խոր արմատներ ձգել: «Նորք» ինֆեկցիոն հիվանդանոցը նորանշանակ տնօրեն ունի արդեն գրեթե մեկ տարի: Մհեր Դավիդյանցից փորձեցինք պարզել, թե այդ ընթացքում ինչ է արվել նկարագրված իրավիճակը փոխելու ուղղությամբ:
Ասաց, որ սոցցանցում հրապարակված գրառմանը ծանոթանալուց հետո հանդիպել է երեխայի ծնողների հետ: Չբացառեց, որ բժիշկն ու բաժանմունքի ղեկավարը կարող են կարգապահական տույժ՝ նկատողություն ստանալ: «Ես ցանկություն հայտնեցի հանդիպել իրենց հետ, որպեսզի նախ լսեմ՝ իրականում ինչ է եղել, եւ ամենակարեւորը, ցանկացած խնդիր, կապված հիվանդանոցի հետ, ինձ մտահոգում է:
Խնդիրը հիմնականում առնչվում էր բժշկուհու վերաբերմունքի հետ: Որոշակի դժգոհություններ կային շենքային, սենյակային պայմանների հետ կապված, որոնց մասին մենք խոսել ենք եւ բազմիցս նշվել է, որ հիվանդանոցի բաժանմունքները գտնվում են անմխիթար վիճակում, հետեւաբար կտրուկ դա վերականգնել հնարավոր չէ:
Մենք անում ենք որոշակի մասերը քայլ-քայլ: Հիմնական շինարարությունը նախատեսվում է անել կառավարության ծրագրի միջոցով: Դա կլինի երեւի թե եկող տարի՝ արդեն վերակառուցման ծրագրով»,- ասաց «Նորք» ինֆեկցիոն հիվանդանոցի տնօրենը:
Բուժաշխատողների վերաբերմունքին առնչվող դժգոհությունը եւս նա հիմնավոր է համարում:
«Այո, եղել են որոշակի թերություններ՝ բժշկի մոտեցման, խոսքի հետ կապված: Բոլորը լսել եմ, դրանք քննարկվելու են եւ ստանան իրենց լուծումները: Լուծումներից մեկը սերնդափոխությունն է, որը մենք նախատեսում ենք անել եւ արվում է:
Նաեւ որոշակի ընթացակարգերի փոփոխություն է լինելու: Այստեղ ոչ միայն մարդկային գործոնի, այլ ընթացակարգերի եւ հին մոտեցումների փոփոխություն է պետք, որովհետեւ խնդիրը ոչ միայն բացառապես անձի հետ կարող է կապված լինել, այլ պարզապես հին մոդելի եւ հին մոտեցման: Հետեւաբար գնում ենք նաեւ այդ ուղղությամբ, որպեսզի փոխվի հին մոտեցումը»,- նկատեց Դավիդյանցը:
Ընդունեց նաեւ, որ թեեւ այցելությունները  սահմանափակում են, որոշ դեպքերում ռեժիմները խախտվում են բացթողումների ու անուշադրության պատճառով: «Բնականաբար ավելի խստացվելու է»,- ասաց:
Իր պաշտոնավարման ժամանակահատվածում, ըստ նրա, բուժհաստատության եկամուտներն էապես աճել են: «Մեկ տարվա ընթացքում մենք ունենք ֆինանսական գործունեության զգալի աճ. բոլոր ծառայություններում վճարումները բերվել են օրինական դաշտ:
Օրինակ լաբորատոր ծառայությունում ունենք ֆինանսական մուտքերի վեցապատիկ աճ, մյուս ծառայություններում՝ կրկնակի, եռակի, քառակի: Ձեռք ենք բերել մի շարք նվիրատվություններ: Ամբողջովին ասֆալտապատվել է հիվանդանոցի տարածքը, ինչը նախկինում շատ անմխիթար վիճակում էր եւ, բնականաբար, շատ անհարմարություններ էր պատճառում թե՛ պացիենտներին, թե՛ հարազատներին, թե՛ բուժանձնակազմին:
Վերանորոգվել, կահավորվել են որոշ հիվանդասենյակներ ինտենսիվ թերապիայի բաժանմունքում, նոր մահճակալներ են ձեռք բերվել»,- ներկայացրեց բուժհաստատության ղեկավարը:
Ըստ նրա, բարձրացվել են նաեւ աշխատավարձերը: Բացի հաստիքների համար նախատեսված աշխատավարձի աճից, տրամադրվել են պարգեւատրումներ: «Բացի աշխատավարձի բարձրացումից, բոնուսային համակարգով պարգեւատրումներ են եղել գրեթե ամեն ամիս եւ գրեթե բոլոր բաժանմունքներում»,- նշեց տնօրենը՝ չհստակեցնելով այստեղ վճարվող աշխատավարձի թեկուզ միջին չափը:
ՀԱՎԱՆԵՑԻՔ ՆՅՈՒԹԸ? ԿԻՍՎԵՔ ՁԵՐ ԸՆԿԵՐՆԵՐԻ ՀԵՏ
NEWS GOOD TIME 0 104
Պարզապես միացրեք հաշվիչը և հետևեք հայտնի նումերոլոգի պարզ հրահանգներին: Պարզ հաշվարկները կօգնեն ձեզ նախապես իմանալ ձեր կյանքում 2022 թվականի հիմնական իրադարձությունների մասին։
Ուզո՞ւմ եք տեսնել ապագան:Պարզապես միացրեք հաշվիչը և հետևեք հայտնի նումերոլոգի պարզ հրահանգներին:Պարզ հաշվարկները կօգնեն
NEWS GOOD TIME 0 383
Ընտրեք ծաղիկներից մեկը և ընթերցեք հաղորդագրությունը
Անորոշությունը, որի միջով հիմա եք անցնում, շուտով կպարզվի: Դուք պետք է հավատաք, որ ամեն
NEWS GOOD TIME 0 138
Այս թեստի միջոցով որոշեք Ձեր կանխազգացման մակարդակը
Այդ զգացողությունը կարելի է տարբեր կերպ անվանել` կանխազգացում, վեցերորդ զգայարան, ինտուիցիա։ Դա այն է,
NEWS GOOD TIME 0 110
Հորոսկոպի այս նշաններին 2022 թվականին մեծ հաջողություններ է սպասվում
Խոյ․ Մարդիկ, ովքեր ծնվել են այս համաստեղության տակ, պետք է պատրաստ լինեն հաճելի անակնկալների
NEWS GOOD TIME 0 509
Աստղագուշակները պնդում են, որ խոցելի հոգի ունեցող մարդիկ ամենից հաճախ ծնվում են կենդանակերպի այս նշանների տակ
Մեզանից յուրաքանչյուրը տարբեր հայացքներ ունի հարաբերությունների վերաբերյալ: Եթե ​​ինչ-որ մեկը հեշտությամբ բաց է թողնում
NEWS GOOD TIME 0 164
Կենդանակերպի 4 նշան, որոնք երբեք չեն դավաճանի ձեզ
Եթե ձեզ հավատարմություն ու նվիրվածություն է հարկավոր, ուշադրություն դարձրեք կենդանակերպի հետևյալ նշանների ներկայացուցիչներին։ Ցուլ։
© 2022 NEWS GOOD TIME.RU
NEWS GOOD TIME.RU- ում ներկայացվում է սոցիալական ցանցերի ակտիվ օգտատերերի ամենասուր գրառումները հանրության հետաքրքրության շրջանակներում գտնվող բոլոր թեմաներով: Կայքում տեղ գտած նյութերը չեն փոփոխվում հեղինակների իրավունքները չխախտելու նկատառումներից ելնելով:Բոլոր իրավունքները պաշտպանված են: Ուշադրություն։Այս վեբ կայքը նախատեսված է միայն տեղեկատվական նպատակների համար: https://Newsgoodtime.ru կայքից ստացված տեղեկատվությունը չպետք է կիռավի ինքնուրույն (օրինակ, բուժման նպատակներով), և ոչ մի պարագայում չի հանդիսանում հրապարակային օֆերտա: